АЛМАЗАН ӨРӨМДЛӨГИЙН ГЭРЭЭ
 Улаанбаатар хот


  Дугаар
               

……………………

                                                                                                                              /огноо/

Энэхүү гэрээг нэг талаас “ ............................................“ ХХК /цаашид “Гүйцэтгэгч” гэх/ , нөгөө талаас “.................................” ХХК /цаашид “Захиалагч“ гэх/ нар /цаашид хамтад нь “Талууд“ гэх/ дор дурьдсан нөхцлөөр алмазан өрөмдлөгийн ажлыг /цаашид “Өрөмдлөг“ гэх / хийж гүйцэтгэхээр Монгол улсын Иргэний хуулийн 343-358 дугаар зүйл болон тухайн харилцааг зохицуулсан холбогдох хууль тогтоомж, эрх зүйн актыг удирдлага болгон харилцан тохиролцож байгуулав.

Нэг. Ерөнхий нөхцөл

1.1. Гүйцэтгэгч нь Захиалагчийн .......................байрлах газарт /цаашид “Орд“ гэх/  өрөмдлөгийн ажлыг хийж гүйцэтгэнэ.  

1.2. Энэхүү гэрээний дагуу хийж гүйцэтгэх өрөмдлөгийн ажлын хэмжээ нь .......уртааш метр ба цаашид дээжний гарцаас хамаарч тодорхой хэмжээгээр нэмэгдэж болох ба анх гэрээлж өрөмдүүлэхээр тохиролцсон захиалгын тоо хэмжээ хасагдахгүй байна. Гэхдээ Захиалагчийн нэг цооногийн гүний хэмжээ ..........орчим уртааш метр байх ба гүний  хэмжээ, азимут, өнцөгийг геологийн өрөмдлөгийн ажлын даалгавар бүрд тодорхой бичиж Гүйцэтгэгчид өгнө. Өрөмдөж буй цооногуудын үр дүнг харгалзан дараагийн өрөмдөх цооногийг тухай бүрд нь зааж, гүйцэтгэгчийг хүлээлгэхгүй байлгана.

Хоёр. Ажил гүйцэтгэх хугацаа

2.1. Гүйцэтгэгч нь энэхүү гэрээний дагуу тээвэрлэлтийн зардал болон ............... ам.долларын урьдчилгааг Захиалагчаас авснаас хойш ажлын .....хоногийн дотор ордын талбайд шаардлагатай  техник, тоног төхөөрөмж болон ажилчдыг, тэдний амьдрах кемпийн хамт тээвэрлэн аваачиж суурилуулан бэлэн болгож,  өрөмдлөгийн ажлыг эхэлнэ.

2.2. Гэрээнд гарын үсэг зурсанаас хойш .... хоногийн дотор ажлын талбайд очиж, түүнээс хойш .... хоногийн хугацаанд ажлыг хийж гүйцэтгэнэ.

Гурав. Үнэ төлбөр хийх журам

3.1 Талууд .... уртааш метр өрөмдлөгийн өртгөнд .... метр дээж зүсэлтийн, ... ширхэг дээжний хайрцагны , өрмийн дурангийн .... удаагийн хэмжилтийн  үнийг шингээн   энэхүү гэрээний салшгүй хэсэг болох  хавсралтаар тохиров.  Мөн коре ориентацийн цэг цохилтыг захиалагч талын хүсэлтээр цооног тус бүрт ..... удаа үнэгүй хийж өгөхөөр тохиролцов.

3.2 Энэхүү гэрээний өрөмдлөгийн ажлын нийт үнэ нь ................ ам. доллар болно. Энэхүү гэрээний үнэ нь эцсийнх бөгөөд зөвхөн Талуудын тохиролцсоноор өөрчилж болно. Нийт үнэнд НӨАТ ороогүй бөгөөд хийгдсэн үйлчилгээний нэхэмжлэх тус бүрт НӨАТ бичигдэж байна.

3.3 Захиалагч  нь  энэхүү гэрээний төлбөрийг 2 тал харилцан тохиролцсоны үндсэн дээр дараахь байдлаар хийж гүйцэтгэнэ. 


Үүнд: 


а/ Гэрээнд гарын үсэг зураад гэрээний үнийн дүнгийн 10 хувийг, тээврийн зардлын хамт  


б/ Гэрээний үнийн дүнгийн үлдэгдэл төлбөрийг Захиалагч талын Ерөнхий геологич Захиалагч талаас цооног хүлээн авсан баримтад тулгуурлан, дараагийн геологийн даалгаварыг үндэслэн тухай бүр нэхэмжлэхийн дагуу урьдчилан Гүйцэтгэгчийн  ............банк дахь  .........тоот валютын дансанд шилжүүлнэ.

   3.4.   Захиалагч Гүйцэтгэгчийн техник, тоног төхөөрөмж       болон      ажилчдыг, тэдний амьдрах кемпийн хамт Улаанбаатараас Орд болон Ордоос Улаанбаатар хүргэх тээвэрлэлтийн хөлсийг гэрээ / Хавсралт №1 / байгуулснаас хойш ажлын ..... хоногт багтаан төлнө.

3.5. Захиалагч нь нэхэмжлэх хүлээн авснаас хойш ажлын .....хоногт багтаан  Гүйцэтгэгчийн дансанд мөнгийг шилжүүлнэ. 

3.6. Захиалагч нь гэрээний дагуу хийж гүйцэтгэх ажлыг бүрэн дууссанаас хойш ...... хоногийн дотор үлдсэн бүх төлбөрийг Гүйцэтгэгчид төлж дуусгана.

3.7. Гүйцэтгэгчийн хийсэн ажлын хөлсийг Захиалагч гэрээнд заасан хугацаанд төлөөгүй тохиолдолд хугацаа хэтэрсэн хоног тутамд гүйцэтгээгүй үүргийн үнийн дүнгийн 0,5 хувьтай тэнцэх хэмжээний алданги төлнө. Энэхүү алдангийн хэмжээ нь гүйцэтгээгүй үүргийн үнийн дүнгийн 50 хувиас хэтрэхгүй байна.

Дөрөв. Захиалагчийн  эрх, үүрэг

4.1. Орон нутгаас авах шаардлагатай бүх зөвшөөрлүүдийг хуулийн дагуу авч ажил эхлэхэд саадгүй бэлэн болгосон байна.

4.2. Захиалагч геологи өрөмдлөгийн ажлын даалгаврыг ажил эхлэхээс 3 хоногийн өмнө Гүйцэтгэгч талд бүрэн гаргаж өгнө. Технологийн процесст саатал доголдол гаргахгүй байх үүднээс геологи өрөмдлөгийн ажлын даалгаварт цооногийн гүн, гүнийн хэмжээ, цооног тавих өнцөг, азимутыг нарийн зааж өгнө.

4.3. Захиалагч өөрийн геологичдоор өрөмдлөгийн ажлын чанарт байнгын хяналт тавьж, цооног өрөмдөж дууссаны дараа уг цооногийг хүлээн авч өрөмдлөгийн рапортад гарын үсэг зурна. Өрөмдлөгийн ажлын чанарт мөрдөх үндсэн шаардлагууд:
4.3.1. Эрэл, эрэл үнэлгээний зориулалтаар өрөмдөх эхний .... цооногт чөмөгний гарцыг өргөлт бүрд .....хувиас доошгүй байлгах. Өрөмдлөгийн хүндрэлтэй нөхцөлд дээжний гарцыг 90%-иас багагүй байлгаж, 2 талын актаар хүлээлцэнэ. /Хүндрэлтэй нөхцөлд шавар, шаварлаг хурдас, ан цавын орон зайг тооцно/

4.3.2. Ордны хүдрийн байрлал, шинж чанар тогтоогдсон нөхцөлд хүдрийн зурвас, биетэд дээжний гарцыг тогтмол .....%-иас багагүй, бусад чулуулагт .....%-иас багагүй байлгана.Үүнд 4.3.1-д заагдсан хүндрэлтэй нөхцөл  мөн үйлчилнэ.

4.3.3. Цооногоос авсан дээжийг дэс дугаар алдалгүйгээр хайрцаглаж, сайтар угааж цэвэрлэнэ. 

4.4. Тус гэрээний 4.3.1, 4.3.2, 4.3.3-д заасан үндсэн шаардлагыг биелүүлсэн нөхцөлд уг цооногийг хүлээн авна.

4.5. Цооногт хийгдэх хазайлт, чиглүүлэлтийн зэрэг дагалдах ажлуудыг тухай бүрт нь гүйцэтгүүлэн, цооногийг хэдэн метрийн гүнд хаах, хүлээн авахыг захиалагч талын геологич энэхүү гэрээний 1.2-д заасан нөхцөлийн дагуу шийднэ.

4.6. Цооног өрөмдөж дууссан тохиолдолд хоёр талын хүлээн авсан акт үйлднэ.

4.7. Өрөмдлөгийн цооног хүрэх зам засалтын ажлыг захиалагч тал гүйцэтгэнэ.

4.8. Өрөмдлөгийн ажлыг найдвартай усаар хангахын тулд объектын талбайд гүний худаг өрөмдүүлэх ажлыг захиалагч тал хариуцан гүйцэтгүүлж, гарсан зардлыг хоёр тал тэнцүү хуваан төлнө.

4.9. Худаг өрөмдөх ажлаас гарсан зардлыг захиалагч санхүүжүүлж 3 талын гэрээ хийж, гүйцэтгэгчид ноогдох ....%-ийн зардлыг гэрээт ажлын үнийн дүнгээс суутгана.

4.10. Захиалагч өөрийн геологчдыг дээж хүлээж авах ажилд өдөр тутам оролцуулж, өрөмдлөгийн репортод гарын үсэг зуруулна.

4.11. Захиалагчийн  талаас томилогдсон геологчид нь архидалт, хэрэг зөрчилгүй, хөдөлмөрийн сахилга батыг чанд сахиж ажиллана. Хэрэв Захиалагчийн кемп дээр байгаа хүмүүс архидалт, хэрэг зөрчил, хөдөлмөрийн сахилга бат алдсан нөхцөлд түүнээс үүдэн гарах сул зогсолт болон бусад хохирлыг Захиалагч хариуцна.

4.12. Захиалагч нь өөрийн томилсон геологчдыг амьдрах байр, хоол хүнс, бусад шаардлагатай зүйлээр хангана. 

4.13. Гүйцэтгэгчийн хамт Монгол улсын хөдөлмөрийн хууль, аюулгүй ажиллагаа ба Байгаль орчныг хамгаалах тухай хууль, дүрмийн заалтуудыг нягт мөрдөж, орон нутгийн удирдлага, холбогдох албаны хүмүүстэй хамтарч ажиллана.

4.14. Гүйцэтгэгчийн нэхэмжлэхийн дагуу төлбөрийг тухай бүр саадгүй хийж гүйцэтгэнэ.

4.15. Мөн захиалагч нь гэрээт өрөмдлөгийг дууссаны дараа нэмэлт өрөмдлөг хийлгэхийг хүсвэл уг ажлыг дуусахаас ...... хоногийн өмнө асуудлаа гүйцэтгэгч талд бичгээр тавина.

4.16. Захиалагч дээжийг хүлээн авсаны дараа чөмгийг зүсэх интервалуудыг зааж өгч, зүсүүлэн, бүрэн бүтэн байдлаар нь буцаан хүлээн авна.

4.17. Гүйцэтгэгчийн хийсэн өрөмдлөг нь гэрээгээр тохиролцсон хэмжээ, шаардлагыг хангаагүй бол тэр гүйцэтгэгчийн зардлаар доголдлыг арилгахыг шаардах эрхтэй. 

Тав. Гүйцэтгэгчийн эрх, үүрэг

5.1. Цооногуудыг захиалагч талын геологичийн зааврын дагуу ...... градусын налуутай, өрөмдлөгийн диаметрийг HQ-ээр гүйцэтгэнэ. Хэрвээ цооногийн гүнийг .....-гаас дээш метр болгон NQ-д шилжих тохиолдолд Захиалагч тал ....... хоногийн өмнө урьдчилан мэдэгднэ.
5.2. Гүйцэтгэгч нь өрөмдлөгийн ажлын чанарт цаг ямагт анхаарч, энэхүү гэрээний 4.3-р зүйлийн 4.3.1, 4.3.2, 4.3.3-д заасан шаардлагыг хангана.

5.3. Өрөмдлөгийн ажлыг өрөмдлөгийн технологи, аюулгүй ажиллагааны дүрэм, журмыг чанд баримтлан чанартай, хурдан шуурхай, геологи өрөмдлөгийн ажлын даалгаврын дагуу  хийж гүйцэтгэнэ.

5.4. Гүйцэтгэгч нь өрөмийн ажилчдад зориулж цэвэр дулаан, тохь тухтай, эрүүл ахуй, ариун цэврийн шаардлага хангасан, эрүүл  хоол хүнстэй кэмпийг ажиллуулна.

5.5. Кэмпэд элдэв зөрчил,гэмт хэрэг, архидан согтуурах явдал гаргахгүй байх ба гаднаас ирсэн бүх хүмүүс кэмпийн дотоод журмыг хатуу  мөрдөнө.

5.6. Захиалагчийн хамт Монгол улсын хөдөлмөрийн хууль, аюулгүй ажиллагаа ба байгаль орчныг хамгаалах тухай хууль, дүрэм заалтуудыг нягт мөрдөж, орон нутгийн удирдлага, холбогдох албаны хүмүүстэй  хамтарч ажиллана. 

5.7. Захиалагчийг энэхүү гэрээний дагуу төлбөрийг хугацаандаа хийж гүйцэтгэхийг шаардах эрхтэй.

5.8. Захиалагч тал өрөмдөх цооногийг 1-ээс дээш хоногоор зааж өгөөгүй, төлбөр тооцоог хугацаанд нь хийхгүй, сул зогсоож хохирол учруулсан зэрэг тохиолдолд хэлэлцээрийн журмаар асуудлыг шийдэж чадаагүй бол өрөмдлөгийн ажлыг зогсоох эрхтэй.

Зургаа. Хариуцлага

6.1. Захиалагчийн геологич, Гүйцэтгэгчийн мастерууд нар өрөмдлөгийн ажлын явцын тухай репорт хөтөлж  өдөр тутмын гүйцэтгэлийг гаргаж, гарын үсгээр баталгаажуулалт хийж байна. 

6.2. Талууд гэрээгээр хүлээсэн үүргээ зохих ёсоор гүйцэтгээгүйн улмаас аль нэг талд хохирол учирвал Монгол Улсын холбогдох хуулийн дагуу буруутай тал хариуцлага хүлээнэ.

6.3. Энэхүү гэрээний дагуу гүйцэтгээгүй үнийн дүнд анз тооцох нь хохирол нөхөн төлөх үүргээс чөлөөлөхгүй.

Долоо. Давтагдашгүй хүчин зүйл

7.1. Гэнэтийн аюул /дайн, газар хөдлөлт, халдварт өвчин, үер, гал түймэр, хэт халалт, хүйтрэлт, хүчтэй шуурга, төрийн эргэлт, онцгой байдал, аянга цахилгаан зэрэг/ болон хяналт тавих боломжгүй нөхцөл байдал үүссэн, өөрөөр хэлбэл урьдчилан тодорхойлох боломжгүй эрсдэлийн улмаас байдлаас гэрээг хэрэгжүүлэх боломжгүй болсон /форс-мажор/ тохиолдолд талууд энэхүү гэрээний дагуу хүлээсэн үүргээ  биелүүлээгүй буюу хугацаандаа биелүүлэх хариуцлагаас чөлөөлөгднө.

7.2. Өрөмдлөгийн ажлын үр дүнг захиалагчид шилжүүлэхээс өмнө гэнэтийн буюу давагдашгүй хүчний шинжтэй, талуудын хүсэл зоригоос үл хамаарах нөхцөл байдлын улмаас тухайн ажлын үр дүн устсан, гэмтсэн тохиолдолд бий болох эрсдэлийг ажил  гүйцэтгэгч хариуцна.

7.3.  Гүйцэтгэсэн ажлын үр дүнг захиалагч хугацаанд нь хүлээн аваагүй бол ажлын үр дүн ажил гүйцэтгэгчийн эзэмшилд байсан ч гэсэн гэнэтийн буюу давагдашгүй хүчний шинжтэй нөхцөл байдлын улмаас бий болох үр дагаврыг захиалагч хариуцна.

Найм. Бусад

8.1. Энэхүү гэрээг хэрэгжүүлэхтэй холбогдон гарсан маргааныг Талууд хэлэлцээрийн замаар шийдвэрлэхийг эрмэлзэнэ. 

8.2. Талууд 30 хоногийн дотор тохиролцоонд хүрч эс чадвал  энэхүү гэрээнээс үүссэн болон холбогдон гарсан түүнчлэн уг гэрээг зөрчих, өөрчлөх, хүчингүй болгохтой холбоотой бүх маргааныг Монголын Үндэсний Худалдаа Аж Үйлдвэрийн Танхимын дэргэдэх Монголын Олон Улсын ба Үндэсний Арбитраар түүний Хэрэг хянан шийдвэрлэх дүрмийн дагуу Монгол Улсад эцэслэн шийдвэрлүүлнэ.
8.3. Талууд харилцан тохиролцсоны үндсэн дээр бичгээр энэхүү гэрээнд нэмэлт өөрчлөлт оруулж болно. Тэрхүү нэмэлт нь энэхүү гэрээний салшгүй хэсэг байна.

8.4. Энэхүү гэрээний тухай аливаа мэдээллийг аль нэг тал нь нөгөө талын зөвшөөрөлгүйгээр гуравдагч этгээдэд мэдэгдэж үл болно.

8.5. Энэхүү гэрээг Монгол, Англи хэл дээр тус бүр 2 эх хувь үйлдсэн бөгөөд хувь тус бүр адил хүчинтэй байна.

8.6. Энэхүү гэрээ нь түүнд оролцогч талууд гарын үсэг зурж, тамга тэмдгээр баталгаажуулсан өдрөөс эхлэн хүчин төгөлдөр болно.

Талуудын  албан ёсны хаяг :
Гүйцэтгэгчийн : 

